מוקד 911 (סדרת טלוויזיה)

מוקד 911 (באנגלית: 9-1-1) היא סדרת טלוויזיה אמריקאית מסוגת דרמה, שנוצרה על ידי ראיין מרפי, טים מינר ובראד פלצ'וק (אנ'). הסדרה עוקבת אחר חייהם של אנשי כוחות ההצלה השונים - לוחמי אש, שוטרים, פרמדיקים ומוקדנים (אנ') - הן במסגרת תפקידיהם השונים והן במסגרת חייהם הפרטיים. הסדרה עלתה לשידור לראשונה ב-3 בינואר 2018 ברשת "פוקס" במהלך עונת השידורים של שנת 2018–2017 בטלוויזיה, ועונתה הראשונה כללה 10 פרקים. ב-15 במאי 2023, הסתיימה העונה השישית, אחריה "פוקס" הודיעו כי הסדרה לא תמשיך בגלל שהיא יקרה מידי לחברה, באותו יום "ABC" הודיעו כי הסדרה תמשיך אצלם. אתנה גראנט (אנג'לה באסט) - סגנית יחידת הפטרול של משטרת לוס אנג'לס, אמם של מיי והארי. נהיית לבת זוגו של בובי בעונה השנייה, והם מתחתנים בסופה. רוברט "בובי" נאש (פיטר קראוזה) - קפטן יחידת כבאות האש של לוס אנג'לס, גרם למות משפחתו, ומתייסר על כך במשך שנים. נהיה לבן זוגה של אתנה בעונה השנייה, והם מתחתנים בסופה. אוון "באק" באקלי (אוליבר סטארק) - לוחם אש ביחידת כבאות האש של לוס אנג'לס ואחיה של מאדי. חברו הטוב ביותר של אדי. בן זוגה לשעבר של אבי. הנרייטה "האן" וילסון (איישה היינדס) - לוחמת אש/פרמידיקית. בת זוגה של קארן ואמו של דני. מתחילה ללמוד רפואה בעונה הרביעית, אך בעונה השישית מפסיקה את הלימודים כי מבינה שהיא לא באמת רוצה לעזוב את ה '118'. האוורד "צ'ימני" האן (קנת' צ'וי) - לוחם אש/פרמדיק, ידוע בשלומיאליותו. בן זוגה של מאדי. בעונה הרביעית נולדת להם בת בשם ג'י יאן. מייקל גראנט (רוקמונד דנבר) - בעלה לשעבר של אתנה. יצא מהארון בעונה הראשונה. אבי קלארק (קוני בריטון) (עונה 1; הופעת אורח בעונה 3) - לשעבר מוקדנית במוקד העזרה של 911, הייתה בת זוגו של באק עד שעזבה. מאדי באקלי (ג'ניפר לאב יואיט) - (עונה 2 ואילך) - מוקדנית במוקד העזרה של 911 ואחותו של באק, הבורחת מבעלה המכה, שמתעמת מולה וחוטף אותה במהלך העונה השנייה. בת זוגו של צ׳ימני. יולדת בת בשם ג'י יאן בעונה הרביעית ונכנסת לדיכאון סב לידתי. אדמונדו "אדי" דיאז (ראיין גוזמן) (עונה 2 ואילך) - לוחם אש ביחידה בעונה השנייה. אביו של כריסטופר. חברו הטוב ביותר של באק. אשתו לשעבר, שאנון, נהרגה בתאונת דרכים בעונה השנייה. מאי גראנט (קורין מסייה) - בתם של אתנה ומייקל. מתחילה לעבוד כמוקדנית במוקד העזרה של 911 בעונה הרביעית ועוזבת בסוף העונה החמישית לטובת לימודים באוניברסיטה. הארי גראנט (מרקנת'וני רייס) - בנם של אתנה ומייקל. כריסטופר "כריס" דיאז (גאווין מקיו) (עונה 2 ואילך) - בנו של אדי. בעל שיתוק מוחין. אלברט האן (ג'ון הרלן קים) (הופעת אורח בעונה 3; שחקן ראשי בעונה 4) - אחיו למחצה של צ'ימני. הופך ללוחם אש בסוף העונה הרביעית. פטרישיה קלארק (מארייט הארטלי) (עונה ראשונה) - אמה של אבי. קרלה פרייס (קוקה בראון) - האחות של פטרישיה קלארק. בהמשך נהפכת למטפלת של כריסטופר, בנו של אדי הסובל משיתוק מוחין. קארן וילסון (טרייסי תומאס) - בת זוגה של הנרייטה. ג'וש רוסו (בריאן סאפי) (עונה 2 ואילך) - מוקדן במוקד העזרה של 911, הומו מוצהר וחברה הטוב של מאדי. טיילור קלי (מייגן ווסט) (עונה 2, 4 ואילך) - כתבת חדשות בערוץ 8, בת זוגו של באק בעונה הרביעית. דאג קנדל (בריאן האליסי) (עונה שנייה) - בעלה לשעבר המתעלל של מאדי. נרצח על ידה בעונה השנייה מתוך הגנה עצמית. לו ראנסון (סשה רויז) (עונה 3 ואילך) - בלש במשטרת לוס אנג'לס והשותף של אתנה. באוקטובר 2017, אנג'לה באסט, קוני בריטון, ופיטר קראוזה לוהקו לצוות השחקנים הראשי של הסדרה. מאוחר יותר באותו חודש, הוכרז כי אוליבר סטארק, איישה היינדס, קנת' צ'וי ורוקמונד דנבר הצטרפו לצוות השחקנים הראשי. ב-14 במאי 2018, הוכרז שג'ניפר לאב יואיט תצטרף לצוות השחקנים הראשי בעונה 2 כמאדי באקלי, אחותו של באק ומוקדנית במוקד 911. ב-23 במאי 2018, רשת "פוקס" הודיעה שראיין גוזמן יצטרף לעונה השנייה של הסדרה בתפקיד ראשי כדמותו של לוחם אש חדש ביחידה המקומית. ב-4 ביוני 2018 הוכרז כי קורין מסייה ומרקנת'וני רייס, שגילמו את דמויותיהם של מאי והארי גראנט בתפקיד משני, יקודמו לתפקיד ראשי עם עליית העונה השנייה לשידור. ב-12 במאי 2019, הוכרז שספין-אוף ששמו יהיה "מוקד 911: טקסס", יוקרן בבכורה ב-19 בינואר 2020, מיד לאחר משחק אליפות ה-NFC וימשיך בלילה הבא, ה-20 בינואר 2020. באותו יום הוכרז כי השחקן רוב לאו ישחק בתפקיד הראשי. בספטמבר הוכרזו גם ליב טיילר, רונן רובינשטיין, סיירה מקליין, ג'ים פאראק, נטשה קאראם, בריאן מייקל סמית', ג'וליאן וורקס ורפאל סילבה יככבו גם הם בסדרה. בגלל חששות מוירוס הקורונה, ליב טיילר לא חזרה לעונה השנייה, ג'ינה טורס החליפה אותה. אתר הסקירות "Rotten Tomatoes" דיווח על מדרוג של 69% עבור העונה הראשונה, בהתבסס על 26 ביקורות, עם מדרוג ממוצע של 5.19/10. הקונצנזוס הביקורתי של האתר כתב, "מוקד 911 נוטה מדי פעם להיות מלודרמטית, אך היא נגאלת בזכות צוות שחקנים מהשורה הראשונה, קטעי פעולה ממכרים מלאי אדרנלין, וקורטוב של 'טראש קאמפ' שמושך את הסדרה לגבול שבין ההנאה למרות תחושת הבושה לממכרת." האתר "Metacritic", שמדרג באמצעות שקלול הממוצע, הקצה לסדרה את הציון 60 מתוך 100 בהתבסס על 21 ביקורות, דבר המציין "ביקורות מעורבות או ממוצעות". אתר האינטרנט הרשמי של מוקד 911 (באנגלית) אתר האינטרנט הרשמי של מוקד 911 (באנגלית) מוקד 911, ברשת החברתית פייסבוק מוקד 911, ברשת החברתית אקס (טוויטר) מוקד 911, ברשת החברתית אינסטגרם מוקד 911, סרטונים בערוץ היוטיוב "מוקד 911", במסד הנתונים הקולנועיים IMDb (באנגלית) "מוקד 911", באתר Rotten Tomatoes (באנגלית) "מוקד 911", באתר Metacritic (באנגלית) "מוקד 911", באתר דיסני+ סדרות (באנגלית) "מוקד 911", באתר Hulu סדרות (באנגלית) "מוקד 911", במסד הנתונים הקולנועיים KinoPoisk (ברוסית) מוקד 911, סרטון באתר יוטיוב